Neredovno vežbanje ugrožava zdravlje
Nova studija pokazala je da za neaktivne ljude, iznenadni fizički napor kao što su trčanje ili seksualni odnos mogu da budu smrtonosni
Sigurno ste često mogli da čujete da treba razgovarati sa svojim lekarom pre nego što počnete sa novim programom za vežbanje. Najnovija studija pokazala je koliko je mudar takav savet. Svake godine, milioni ljudi nadju se u hitnoj pomoći posle srčanog napada zato što su preterali tokom uobičajenog vežbanja ili seksualnog odnosa. Redovno kardiovaskularno vežbanje smanjuje rizik od problema sa srcem. Medjutim za ljude koji se ne kreću dovoljno, iznenadno uključivanje u kardio program ili seksualni odnos može da dovede do srčanog napada. Lekari iz medicinskog centra univerziteta Tafts u Bostonu proučavali su taj problem i ustanovili direktnu vezu izmedju vežbanja i srčanog napada za te pacijente. Lekari Džesika Paulus i Ajsa Dahabre proverili su 14 studija o srčanim napadima povezanim sa vežbanjem, koje su uglavnom uključivale muškarce izmedju 55 i 64 godine. Studija je pokazala da je najveći rizik tokom aktivnosti i dva sata posle toga. Ali pitanje je da li će to neko protumačiti kao izgovor da ne vežba. Doktorka Paulus kaže da bi takve osobe trebalo ponovo da razmisle. Doktor Ajsa Dahabre takodje naglašava da je redovno vežbanje dobro, čak i za osobe koje imaju povećan rizik od srčanog napada, zato što oni dovode svoje srce u stanje da kuca mnogo sporije tokom iznenadnih fizičkih aktivnosti. „ Studija je objavljena u časopisu Američkog medicinskog udruženja.